Source: http://ec.europa.eu/civiljustice/parental_resp/parental_resp_lux_mt.htm
Timestamp: 2016-06-27 02:43:06+00:00

Document:
Kummissjoni Ewropea - Network gudizzjarju ewropew - Risponsabilità tal-ġenituri - Lussemburgu
L-aħħar aġġornament: 14-11-2006
Risponsabilità tal-ġenituri - LussemburguDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
X’għandi nagħmel biex deċiżjoni dwar ir-responsabbilta’ tal-ġenituri li ngħatat fi stat ieħor ta' l-Unjoni Ewropea tkun rikonoxxuta u infurzata fil-Gran Dukat tal-Lussemburgu? Liema proċedura tapplika f’dawn il-każi ? 16.
Quddiem liema qorti għandi nirrikorri fil-Gran Dukat tal-Lussemburgu biex nopponi r-rikonoxximent u l-infurzar ta’ deċiżjoni dwar ir-responsabbiltà tal-ġenituri li ngħatat minn qorti fi stat ta' l-Unjoni Ewropea? Liema proċedura tapplika f’dawn il-każi? 17.
Liema liġi tiġi applikata fi kwistjonijiet ta’ responsabbiltà tal-ġenituri jekk it-tfal jew il-partijiet ma jgħixux fil-Gran Dukat tal-Lussemburgu jew huma ta’ nazzjonalitajiet differenti? 1. Fil-prattika, xi jfisser it-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri?
Min-naħa terminoloġika, fil-Gran Dukat
tal-Lussemburgu jintuża aktar il-kunċett ta’ "awtorità
tal-ġenituri" milli "responsabbiltà tal-ġenituri". Dan ifisser
id-drittijiet u d-dmirijiet kollha li l-liġi tirrikonoxxi lill-ġenituri
fir-rigward tal-persuna u l-beni ta' l-ulied minuri mhux emanċipati sabiex
jitwettqu id-dmirijiet ta' protezzjoni, ta' edukazzjoni u ta' trobbija li
huma għandhom. L-awtorità
tal-ġenituri tappartjeni lill-ġenituri biex iħarsu lit-tifel fis-sigurtà,
is-saħħa u l-moralità tiegħu. Dawn fir-rigward tiegħu għandhom id-dritt u
d-dmir li jrabbuh, li jieħdu ħsiebu u li jedukawh. L-awtorità tal-ġenituri
mhix dritt assolut u mhix ibbażata fuq id-diskrezzjoni tal-ġenituri. Fil-fatt,
l-awtorità tal-ġenituri għandha tkun eżerċitata fl-interess tat-tifel. 2. Fil-prinċipju, min huwa responsabbli bħala ġenitur tat-tfal?
Matul iż-żwieġ,
fil-prinċipju l-awtorità tal-ġenituri hi eżerċitata b'mod konġunt
mill-missier u mill-omm. Jekk il-ġenituri ma jkunux miżżewġa, fil-prinċipju
l-omm teżerċita l-awtorità tal-ġenituri. 3. Jekk il-ġenituri mhumiex adattati jew mhumiex lesti li jeżerċitaw ir-responsabbiltà tal-ġenituri, jista’ jinħatar xi ħadd minn flokhom?
Il-mewt tal-ġenituri
jew in-nuqqas ta' kapaċità tagħhom li jieħdu ħsieb lil uliedhom jagħtu lok
għal proċedura ta' tutela. Dak li jmut l-aħħar mill-missier u l-omm jista'
jagħżel kuratur. Fin-nuqqas ta' għażla tali, il-kunsill tal-familja, jew
fin-nuqqas ta' dan, il-Qorti tal-kustodja, taħtar kuratur.
F'każ ta' divorzju b'kunsens reċiproku, il-ġenituri jistgħu jiddeċiedu bi ftehim komuni biex jeżerċitaw kustodja konġunta. Għall-forom l-oħra kollha ta' divorzju, l-awtorità tal-ġenituri hi eżerċitata minn dak fosthom li jiġi fdat bil-kustodja tat-tifel mill-Qorti. Ħlief f'każi ta' ċirkostanzi eċċezzjonali u gravi, il-Qrati tal-Lussemburgui spiss jagħtu d-dritt tal-kustodja lill-omm, l-aktar jekk it-tifel ikun għadu żgħir fl-età. Il-ġenitur mhux kuratur ikollu dritt ta' aċċess u ta' sorveljanza. Jekk it-tifel tkun jiġi fdat lil terza persuna, l-attributi l-oħra ta' l-awtorità tal-ġenituri jibqgħu eżerċitati mill-missier u mill-omm. Madankollu l-Qorti, meta taħtar terza persuna bħala kuratur proviżorju, tista' tiddeċiedi li tibda proċedura ta' kustodja.
Ftehim bejn
il-ġenituri dwar kwistjoni marbuta ma' l-awtorità tal-ġenituri ma jorbotx
legalment jekk mhux approvat mill-Qorti kompetenti.
għandhom il-possibbiltà li jirrikorru għall-medjazzjoni familjari.
L-imħallef jista' jiddeċiedi dwar
il-kwistjonijiet segwenti: Fuq
id-dritt għall-kustodja: ħlief f'każi ta'
ċirkostanzi eċċezzjonali u gravi, il-Qrati tal-Lussemburgui spiss jagħtu
d-dritt tal-kustodja lill-omm, l-aktar jekk it-tifel ikun għadu żgħir
fl-età; id-dritt ta’ aċċess u ta’ akkomodazzjoni tal-ġenitur mhux
kuratur: dan id-dirtt ma jistax jiġi rifjutat ħlief għal raġunijiet
gravi, lill-ġenitur li ma jkunx kiseb il-kustodja tat-tifel; id-dritt taż-żjara min-naħa tan-nanniet: dan
id-dritt ma jistax jiġi rifjutat lin-nanniet ħlief għal raġunijiet
gravi; id-dritt tal-korrispondenza u ta' żjara lil
persuni oħra, qraba jew le: il-Qorti tagħti dan id-dritt wara li
tikkonsidra sitwazzjonijiet eċċezzjonali ; il-manteniment tat-tifel:
il-manteniment, stabbilit skond il-bżonnijiet tat-tifel u l-mezzi ta'
kontribuzzjoni taż-żewġ ġenituri, jibqa' jingħata anke wara l-età maġġorenni
tat-tifel jekk hu ma jkunx jista' jmantni lilu nnifsu. 8. Jekk il-qorti tiddeċiedi li wieħed mill-ġenituri għandu jkollu l-kustodja esklussiva tat-tfal, dan ifisser li huwa jew hija jistgħu jiddeċiedu dwar il-kwistjonijiet kollha li għandhom x’jaqsmu mat-tfal mingħajr ma l-ewwel jikkonsultaw lill-ġenitur l-ieħor?
Il-ġenitur kuratur għandu l-obbligu li
jgħarraf lill-ġenitur mhux kuratur fis-sens li dan irid iżomm lil dan ta'
l-aħħar aġġornat dwar xi għażliet importanti u fatti rilevanti li
jirrigwardaw it-tifel. Jekk il-ġenitur mhux kuratur ikollu ċertu dritt ta'
sorveljanza fuq it-trobbija u l-edukazzjoni tat-tifel, dan id-dritt ma
jippermettix lil dan il-ġenitur li jkun infurmat bid-dettalji kollha relatati
mal-ħajja tat-tifel. Fuq
Jekk il-ġenitur
mhux kuratur iqis li l-ġenitur kuratur juża d-dritt tal-kustodja b'mod
li jmur kontra l-interess tat-tifel,
dan jista' jirrikorri quddiem il-Qorti kompetenti biex din issolvi
l-kwistjoni. F'dan il-każ, il-Qorti hi fid-dritt li tordna li l-kustodja
tinbidel, jew timponi kondizzjonijiet relatati ma' l-edukazzjoni tat-tifel
fuq il-kuratur. 9. Jekk il-qorti tiddeċiedi favur kustodja konġunta tat-tfal, dan xi jfisser fil-prattika?
Hu magħruf li
l-awtorità tal-ġenituri teħtieġ, meta hi eżerċitata b'mod konġunt minn żewġ
ġenituri li jgħixu b'mod separat, kollaborazzjoni u kunsens reċiproku wiesgħa
fl-interess ta' kollaborazzjoni kontinwa u kostruttiva fid-deċiżjonijiet li
jikkonċernaw il-kustodja, is-sorveljanza u l-edukazzjoni tat-tifel. 10. Quddiem liema qorti (jew awtorità oħra) għandi nirrikorri jekk nixtieq niftaħ kawża li għandha x’taqsam mar-responsabbiltà tal-ġenituri? Liema formalitajiet iridu jkunu sodisfatti u liema dokumenti jridu jkunu inklużi?
Il-Qorti tal-kustodja hi kompetenti kemm
jekk il-missier u l-omm ma jilħqux ftehim dwar dak li hu meħtieġ fl-interess
tat-tifel, kif ukoll jekk, fil-qafas ta' sitwazzjoni pura u sempliċi ta'
amministrazzjoni tal-beni tat-tifel, iż-żewġ amministraturi legali, li
għandhom jieħdu d-deċiżjoni flimkien, ma jirnexxielhomx jiftiehmu. Matul il-proċeduri tad-divorzju jew ta'
separazzjoni personali l-Qorti tal-Prim’ Istanza fil-prinċipju hi
esklussivament kompetenti biex tiddeċiedi dwar il-kustodja proviżorja
tat-tfal. Madankollu, il-miżuri li hi tordna jistgħu jkunu modifikati
mill-Qorti tal-Minuri, fil-każ li s-saħħa fiżika jew morali tat-tifel,
l-edukazzjoni tiegħu jew l-iżvilupp soċjali jew morali tiegħu jkunu
fil-periklu. F'każ ta' divorzju jew ta' separazzjoni ta' l-individwi,
il-Qorti li tiddeċiedi dwar id-divorzju jew is-separazzjoni ta' l-individwi
tiddeċiedi fl-istess ħin dwar il-kwistjoni ta' l-awtorità tal-ġenituri. Wara
d-divorzju jew is-separazzjoni ta' l-individwi, il-Qorti tal-Minuri tista'
tiddetermina, timmodifika jew tikkompleta d-dritt tal-kustodja.
L-azzjoni għall-fini tad-delega parzjali
jew totali ta' l-awtorità tal-ġenituri titressaq quddiem il-Qorti
tad-Distrett tad-domiċilju jew tar-residenza abitwali tat-tifel minuri.
Il-Qorti tipproċedi għall-kisba ta' informazzjoni ulti, u l-aktar studju
tal-personalità tat-tifel, b'mod partikolari permezz ta' inkjesta soċjali,
ta' eżamijiet mediċi, psikjatriċi u psikoloġiċi, ta' osservazzjoni ta'
l-imġieba jew eżami ta' orjentazzjoni professjonali. Hi tisma' lill-ġenituri jew
lill-kuratur, kif ukoll il-persuna li tkun ġabret lit-tifel. Fl-aħħar, hi
tista' tordna kull miżura proviżorja li hi tqis bħala meħtieġa fir-rigward tal-kustodja u l-edukazzjoni
tat-tifel. Finalment,
il-kwistjoni dwar it-tneħħija totali jew parzjali ta' l-awtorità tal-ġenituri
tinbeda mill-prosekutur pubbliku quddiem it-taqsima ċivili tal-Qorti
tad-Distrett tad-domiċilju jew tar-residenza tal-missier jew ta' l-omm.
Fin-nuqqas ta' domiċilju jew ta' residenza magħrufa fil-pajjiż tal-missier
jew ta' l-omm, il-kwistjoni titressaq quddiem il-Qorti tad-Distrett li fih
jinsabu t-tfal. Jekk it-tfal ma jinsabux kollha fl-istess distrett,
il-kwistjoni titressaq quddiem il-Qorti tad-Distrett tal-Lussemburgu.
L-Avukat Ġenerali jordna inkjesta dwar is-sitwazzjoni tal-familja tal-minuri
u l-moralità tal-ġenituri tiegħu. Dawn jistgħu jressqu quddiem il-Qorti
l-osservazzjonijiet u l-eċċezzjonijiet li huma jqisu bħala adegwati.
Madankollu, il-Qorti tista', b'deċiżjoni tagħha jew fuq talba tal-partijiet,
tieħu dawk il-miżuri proviżorji li hi tqis utli għall-kustodja tat-tifel.
Bl-istess mod, il-Qorti tista', madankollu, tirrevoka jew timmodifika dawn
il-miżuri. Fuq
L-azzjoni quddiem il-Qorti tal-Kustodja titressaq permezz ta' applikazzjoni formali mill-missier jew l-omm. l-partijiet m’ghandhomx bżonn l-assistenza ta’ avukat fil-Qorti. Fir-rigward tat-talbiet relatati ma' l-awtorità tal-ġenituri fil-qafas ta' proċedura ta' divorzju jew ta' separazzjoni ta' l-individwi, ara "id-Divorzju – il-Lussemburgu", punt nru 11.Wara d-divorzju jew is-separazzjoni ta' l-individwi, wieħed mill-ġenituri jew il-prosekutur pubbliku jressaq il-każ, permezz ta' sempliċi applikazzjoni formali, quddiem il-Qorti tal-Minuri. L-applikazzjoni formali tintbagħat f'erba' kopji mhux imwaħħlin flimkien lill-uffiċċju tal-Qorti tal-Minuri tad-distrett tad-domiċilju jew ta' residenza abitwali tat-tifel. Minbarra l-fatti li fuqhom it-talba hi bbażata, l-applikazzjoni tinkludi l-kunjomijiet, l-ismijiet, il-professjoni u d-domiċilji tal-partijiet. Hi tinkludi, taħt piena ta’ nullità, għażla ta' domiċilju fil-Gran Dukat tal-Lussemburgu min-naħa ta’ min jagħmel il-kawża (l-attur) li ma jkunx jgħix hemm. Il-partijiet m’ghandhomx bżonn l-assistenza ta’ avukat fil-Qorti. L-azzjoni għall-fini ta' delega ta' l-awtorità tal-ġenituri tinbeda permezz ta' applikazzjoni formali. Matulha m’hemmx bżonn l-assistenza ta’ avukat fil-Qorti. Il-kwistjoni tista' titressaq quddiem l-Avukat Ġenerali li jressaqha quddiem il-Qorti. Il-missier, l-omm jew il-kuratur li jixtiequ jiskbu lura drittijiet li jkunu ddelegaw għandhom jagħmlu talba lill-Qorti tad-domiċilju jew tar-residenza abitwali ta' dak li lilu jkunu ngħataw dawn id-drittijiet. Fuq
Finalment, l-azzjoni għall-fini ta’ tneħħija ta’ l-awtorità tal-ġenituri titressaq b’rikors formali li jispjega l-fatti u jkun akkumpanjat mid-dokumenti meħtieġa. Ir-Reġistratur jgħaddi l-applikazzjoni u jsejjaħ lill-ġenituri jew qraba, li kontra tagħhom hi miftuħa l-kawża. Huma m’għandhomx bżonn l-assistenza ta’ avukat fil-Qorti. Il-missier, l-omm jew il-kuratur li jixtiequ jiksbu lura d-drittijiet li jkunu tneħħewlhom iridu jagħmlu talba lill-Qorti tad-domiċilju jew tar-residenza abitwali ta’ dak li kienu ngħatawlu dawn id-drittijiet. 12. Nista’ nakkwista għajnuna legali biex inkopri l-ispejjeż tal-proċeduri?
Il-persuni li l-qligħ tagħhom hu mejqus
bħala mhux biżżejjed mil-liġi tal-Lussemburgu jistgħu jibbenefikaw minn
għajnuna legali. Biex dan iseħħ, huma għandhom jimlew kwestjonarju
disponibbli għand is-servizz ċentrali ta’ għajnuna soċjali u jibgħatuh
lill-President tal-Kamra ta’ l-Avukati li hu kompetenti fuq it-territorju u
li jieħu d-deċiżjoni. L-għajnuna
legali hi estiża għall-ispejjeż kollha relattivi ma’ l-istanzi, il-proċeduri
jew l-atti li għalihom tkun ingħatat. Hi estiża b’mod partikolari għall-ħlas
tal-boll u tar-reġistrazjoni, l-ispejjeż tar-Reġistratur, l-emolumenti ta’
l-avukati, id-drittijiet u l-ispejjeż tal-marixxall, spejjeż u onorarji
tan-nutara, spejjeż u onorarji tal-periti tekniċi, taxxi tax-xhieda, onorarji
tat-tradutturi u l-interpreti, spejjeż għaċ-ċertifikati meħtieġa normalment, spejjeż ta’ vjaġġar, drittijiet u spejjeż ta’ formalitajiet ta’
iskrizzjoni, ta’ ipoteki u ta’ garanziji kif ukoll spejjeż ta’ avviżi
fil-gazzetti. Fuq
Hu possibbli li
jsir appell minn deċiżjoni dwar ir-responsabbiltà tal-ġenituri quddiem
it-taqsima ċivili tal-Qorti ta’ l-Appell. It-terminu perentorju għall-appell
hu, fil-prinċipju, ta’ erbgħin jum. Madankollu, it-terminu perentorju mogħti
mill-Qorti tal-Proċeduri Sommarji hu ta’ ħmistax–il jum. 14. F’ċerti każi, jista’ jkun hemm bżonn li jintalab l-infurzar ta’ deċiżjoni dwar ir-responsabbiltà tal-ġenituri? F’każijiet bħal dawn, quddiem liema qorti għandi nirrikorri u kif tiġi ttrattata l-kwistjoni?
Il-liġi tal-Lussemburgu taċċetta żewġ
possibbiltajiet biex tegħleb ir-rifjut ta' l-infurzar sistematiku ta'
l-awtorità tal-ġenituri: Min-naħa, hi prevista penali ta' natura
ċivili, jiġifieri l-obbligu li jsarraf f'kundanna ta' ħlas ta' somma ta'
flus, ta' ammont għal kull jum (jew ġimgħa jew xahar) ta' dewmien, mogħtija
minn Qorti, kontra l-ġenitur li ma jikkooperax, sabiex iġġegħlu jwettaq
l-obbligu speċifiku tiegħu. Il-kawża tinfetaħ, permezz ta' taħrika,
quddiem il-Qorti tad-Distrett, tal-post fejn it-tifel ikun residenti.
Il-partijiet iridu jkunu rappreżentati minn avukat fil-Qorti. Min-naħa l-oħra, huma previsti
sanzjonijiet penali. Għaldaqstant, il-ksur tan-nuqqas ta' rappreżentazzjoni
tat-tifel hi sanzjonata bi priġunerija ta' bejn tmien t'ijiem u sentejn u/jew
multa minn 251 sa 2,500 Ewro. Jekk il-persuna li jkollha tort tkun naqset
parzjalment jew totalment mill-awtorità tal-ġenituri fuq it-tifel, il-piena
ta' priġunerija tista' titla' għal tliet snin. Il-prosekutur pubbliku jista'
jiddeċiedi li jiftaħ il-kawża jew jintalab jieħu azzjoni mill-parti
offiża permezz ta' kwerela. Il-Qorti tad-Distrett, fil-kompetenza penali tagħha, tistabbilixxi
s-sanzjonijiet penali u, skond il-każ, id-danni u l-interessi li għandhom jitħallsu lill-parti offiża. Il-partijiet m’ghandhomx bżonn l-assistenza ta’ avukat
15. X’għandi nagħmel biex deċiżjoni dwar ir-responsabbilta’ tal-ġenituri li ngħatat fi stat ieħor ta' l-Unjoni Ewropea tkun rikonoxxuta u infurzata fil-Gran Dukat tal-Lussemburgu? Liema proċedura tapplika f’dawn il-każi ?
Skond Ir-Regolament tal-Kunsill (KE) Nru 2201/2003 ta'Novembru 2003 dwar il-kompetenza, ir-rikonoxximent u t-twettiq tad-deċiżjonijiet fil-qasam taż-żwieġ u fil-qasam tar-responsabbiltà tal-ġenituri fir-rigward tat-tfal komuni (minn issa ‘l quddiem magħruf bħala “r-regolament Brussell II”), deċiżjoni dwar l-awtorità tal-ġenituri mogħtija minn Qorti ta’ pajjiż ieħor ta’ l-Unjoni Ewropea hi rikonoxxuta għall-effetti kollha tal-liġi fil-Gran Dukat. Fi kliem ieħor, ir-rikonoxximent ta’ tali deċiżjoni mhu sottomess għall-ebda proċedura. Madankollu, id-deċiżjoni mogħtija minn Qorti ta’ pajjiż ieħor ta’ l-Unjoni Ewropea dwar it-twettiq ta’ l-awtorità tal-ġenituri fir-rigward ta’ tifel komuni tal-partijiet, li hi eżekuttiva u li ġiet mgħarrfa u notifikata, tiġi infurzata fil-Gran Dukat tal-Lussemburgu wara li tkun iddikjarata bħala eżekuttiva fuq talba ta’ kull parti interessata. It-talba għad-dikjarazzjoni tal-konstatazzjoni tas-saħħa eżekuttiva għandha tkun ippreżentata lill-president tal-Qorti tad-Distrett permezz ta’ l-avukat tal-Qorti. Id-deċiżjoni tal-president tal-Qorti tad-Distrett tista’ tkun appellata quddiem il-Qorti ta’ l-Appell. Id-deċiżjoni tal-Qorti ta’ l-Appell tista’ tiġi riveduta permezz tal-kazzazzjoni quddiem il-Qorti tal-Kassazzjoni. Fuq
16. Quddiem liema qorti għandi nirrikorri fil-Gran Dukat tal-Lussemburgu biex nopponi r-rikonoxximent u l-infurzar ta’ deċiżjoni dwar ir-responsabbiltà tal-ġenituri li ngħatat minn qorti fi stat ta' l-Unjoni Ewropea? Liema proċedura tapplika f’dawn il-każi?
Skond ir-“regolament Brussell II”, kull parti interessata tista titlob, permezz ta’ rikors formali, lill-president tal-Qorti tad-Distrett biex jagħti deċiżjoni ta’ oppożizzjoni għar-rikonoxximent ta’ deċiżjoni dwar l-awtorità tal-ġenituri mogħtija minn Qorti ta’ pajjiż ieħor ta’ l-Unjoni Ewropea. Il-kawża trid titressaq minn avukat fil-Qorti. Ir-rikors ma jistax jintlaqa’ ħlief għar-raġunijiet segwenti:il-ksur manifest ta’ l-ordni pubbliku;in-nuqqas ta’ smiegħ tat-tifel;in-nuqqas ta’ rispett tad-drittijiet ta’ difiża;in-nuqqas ta’ qbil ma’ deċiżjoni mogħtija f’kawża relatata.Kull waħda mill-partijiet tista’ tappella d-deċiżjoni tal-president tal-Qorti tad-Distrett quddiem il-Qorti ta’ l-Appell. Id-deċiżjoni tal-Qorti ta’ l-Appell tista’ tiġi riveduta permezz tal-kazzazzjoni quddiem il-Qorti tal-Kassazzjoni.
17. Liema liġi tiġi applikata fi kwistjonijiet ta’ responsabbiltà tal-ġenituri jekk it-tfal jew il-partijiet ma jgħixux fil-Gran Dukat tal-Lussemburgu jew huma ta’ nazzjonalitajiet differenti?
Il-Konvenzjoni ta’ l-Aja tal-5 ta’ Ottubru 1961 dwar il-kompetenza ta’ l-awtoritajiet u l-liġi applikabbli fil-qasam tal-protezzjoni tal-minuri tapplika għat-tfal kollha li għandhom ir-residenza tagħhom fil-Lussemburgu jew fi Stat li aderixxa għal din il-Konvenzjoni. Skond id-dottrina legali fil-Lussemburgu, l-Artikolu 3 tal-Konvenzjoni għandu jkun interpretat fis-sens li l-liġi materjali ta’ l-Istat tan-nazzjonalità tal-minuri tirregola l-aspetti kollha ta’ l-awtorità tal-ġenituri li jissarrfu fi drittijiet esklussivi ta’ awtorità fuq il-persuna tat-tifel. B’mod partikolari dan jinkludi d-drittijiet ta’ tmexxija tat-tifel, bħad-dritt għall-kustodja, id-dritt li tiġi determinata r-residenza tiegħu u, forsi, anke d-dritt li ssir għażla dwar l-edukazzjoni tiegħu. Min-naħa l-oħra, wieħed jista’ jammetti li d-disposizzjoni msemmija qabel ma tkoprix id-drittijiet u l-obbligi li jikkonċernaw l-amministrazzjoni tal-patrimonju tiegħu.Skond l-Artikolu 15 tal-Konvenzjoni msemmija qabel, il-Lussemburgu jirriserva l-kompetenza ta’ l-awtoritajiet tiegħu msejħa biex jiddeċiedu dwar talba ta’ annullament, xoljiment jew tnaqqis tar-rabta taż-żwieġ bejn il-ġenituri ta’ minuri, biex jieħdu l-miżuri ta’ protezzjoni għall-persuna u għall-beni tiegħu. Madankollu, l-awtoritajiet tal-pajjiżi l-oħra kontraenti mhumiex marbuta jagħrfu dawn il-miżuri.Minbarra l-każi fejn il-Konvenzjoni msemmija qabel hi applikabbli, jaqbel li ssir distinzjoni bejn il-filjazzjoni naturali u dik leġittima tat-tifel:F’każ ta’ filjazzjoni naturali, il-liġi applikabbli hi l-liġi tan-nazzjonalità tat-tifel.F’każ ta’ filjazzjoni leġittima tat-tifel, skond id-dottrina legali, il-liġi applikabbli hija dik li tirregola l-validità taż-żwieġ, jiġifieri:il-liġi nazzjonali komuni tal-ġenituri, jekk ikunu ta’ l-istess nazzjonalità;il-liġi tad-domiċilju komuni tal-ġenituri, jekk ikunu ta’ nazzjonalità differenti.Wara d-divorzju tal-ġenituri, il-ġurisprudenza ġeneralment taċċetta li l-liġi applikabbli għad-divorzju għandha tapplika, jiġifieri:il-liġi nazzjonali tal-miżżewġin, jekk ikunu ta’ l-istess nazzjonalità;il-liġi tad-domiċilju effettiv komuni tal-miżżewġin, jekk ikunu ta’ nazzjonalità differenti;il-liġi tal-Lussemburgu, jekk il-miżżewġin ta’ nazzjonalità differenti ma jkollhomx domiċilju effettiv komuni.F’kull ipoteżi, il-liġi interna, jiġifieri l-liġi tal-Lussemburgu, għandha rwol konġunt bħala liġi ta’ l-ordni pubbliku.
Legilux, le portail juridique du Gouvernement du Grand-Duché du Luxembourg (il-portal ġuridiku tal-Gvern tal-Gran Dukat tal-Lussemburgu) « Risponsabilità tal-ġenituri - Informazzjoni Ġenerali | Lussemburgu - Informazzjoni Ġenerali »

References: qorti 
 qorti 
 qorti 
 qorti 
 Qorti 
 Qorti 
 qorti 
 qorti 
 Qorti